Sukladno Zakonu o provedbi Opće uredbe o zaštiti podataka („Narodne novine“ 42/2018) i

članka 6. Pravilnika o zaštiti osobnih podataka (KLASA: 004-01/18-01/03, URBROJ: 2125/06-01/01-18-2 od 24. svibnja 2018.g.) dajem slijedeću

IZJAVU O PRIVOLI

Ovime, ja niže potpisan izjavljujem i potvrđujem da su svi podaci koje sam predao Općini Povljana istiniti i točni te navedenom javnom tijelu dajem suglasnost da za Rješavanje zahtjeva za sufinanciranje nabave radnih bilježnica i drugog obrazovnog materijala u školskoj 2021./2022. godini može prikupljati i obrađivati moje osobne podatke, u svrhu sklapanja i izvršenja istoga.

U gore navedenu svrhu, Općina Povljana također može davati, prenositi, prosljeđivati i razmjenjivati moje osobne podatke i podatke koji se odnose na prethodno navedeni Javni poziv,

nadležnom sudu na njegov pisani zahtjev ili drugim nadležnim tijelima koja su takve podatke sukladno posebnom zakonu ovlaštena zatražiti.

U slučaju davanja lažnih ili netočnih podataka, osobni podaci se mogu prikupljati i obrađivati u svrhu sprječavanja prijevare. Potpisom na ovoj izjavi potvrđujem da sam upoznat sa zakonskom osnovom za davanje obveznih podataka i posljedicama uskrate podataka. Također, potpisom na ovoj izjavi potvrđujem da sam upoznat s pravom da u svako doba mogu odustati od dane privole i zatražiti prestanak daljnje obrade mojih podataka, osim ako se radi o obradi podataka u statističke svrhe kada osobni podaci više ne omogućuju identifikaciju osobe na koju se odnose.

Potpisom na ovoj izjavi potvrđujem i da sam upoznat da je voditelj zbirke osobnih podataka dužan na zahtjev ispitanika, odnosno njegovih zakonskih zastupnika ili punomoćnika dopuniti,

izmijeniti ili brisati osobne podatke ako su podaci nepotpuni, netočni ili neažurni te ako njihova obrada nije u skladu s odredbama Zakona o provedbi Opće uredbe o zaštiti podataka te da neovisno o zahtjevu ispitanika, u slučaju ako voditelj zbirke osobnih podataka utvrdi da su osobni podaci nepotpuni, netočni ili neažurni, dužan ih je sam dopuniti ili izmijeniti i o izvršenoj dopuni, izmjeni ili brisanju osobnih podataka izvijestiti osobu na koju se osobni podaci odnose i korisnike osobnih podataka.

Potpisom na ovoj izjavi potvrđujem da sam upoznat da se imam pravo usprotiviti obradi osobnih podataka u svrhe koja nije navedena u izjavi o privoli i u tom se slučaju i u tu svrhu osobni podaci ne smiju obrađivati.

Navedene obveze i prava mogu se ograničiti na način i pod uvjetima utvrđenim posebnim zakonima ako je to potrebno radi zaštite sigurnosti države; obrane; javne sigurnosti; radi prevencije, istrage, otkrivanja i gonjenja počinitelja kaznenih djela ili povreda etičkih pravila za određene profesije; radi zaštite važnoga gospodarskog ili financijskog interesa države, kulturnih dobara te radi zaštite ispitanika ili prava i sloboda drugih, u opsegu koji je nužan za ostvarivanje svrhe radi koje je ograničenje određeno.

U Povljani , \_\_\_\_\_\_\_\_\_ 20\_\_.g. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ime i prezime)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (potpis)

\*Potpisnik izjave navodi se u sadržaju izjave u neutralnom rodu te se kao takav odnosi na oba

spola.